Ole Didrik Lærum

Ole Didrik Lærum (født 23. april 1940 i Bærum, død 24. januar 2023 på Voss) var en norsk lege og kreftforsker som var professor i patologi ved Haukeland universitetssykehus fra 1980 til 2010.tidsskriftet.no Skyssgut på Vossevangen intervju med Ole Didrik Lærum skrevet av K Tveito 10.12.2013 Lærum døde av kreft.

 Bakgrunn 
Han vokste opp på Voss og tok examen artium i 1959 ved Voss landsgymnas. Hans far, bestefar og oldefar var alle leger på Voss.

 Medisiner 
Han ble cand.med. i 1965, og fullførte den medisinske doktorgraden i 1969. Han spesialiserte seg innen patologi ved Rikshospitalet.

Fra 1974 jobbet han for Gades Institutt i Bergen som dosent i eksperimentell patologi og onkologi, og professor fra 1980.

 Prorektor og rektor ved UiB 
Han var prorektor ved Universitetet i Bergen fra 1984 til 1989, og rektor samme sted i treårsperiodene 1990–1992 og 1993–1995. Senere var han en av flere ledende professorer i nettverket Fritt akademia, som ble dannet i 2003 som en protest mot regjeringen Bondeviks forslag til ny lov om universiteter og høyskoler.

 Bibliografi (utvalg) 
Lærum publiserte rundt 350 vitenskapelige artikler og utga rundt 20 bøker om ulike emner. I 1991 – mens han var rektor ved Universitetet i Bergen – ga han ut debattboken Forskning til frokost : tanker om forskningsformidling.

Blant hans seneste utgivelser var en biografi om hans onkel og navnebror, sivilingeniøren Ole Didrik Lærum (1901–1972); boken ble utgitt i 2015.Dag og Tid 20. mars 2015.

I 1990 ga han sammen med Nils Georg Brekke et kulturhistorisk verk om røykstue med fokus på hjembygden Voss der det er bevart over 100 slike bygg. Lærum gjorde selv mye av oppmålings- og registreringsarbeidet. I 1991 ga han ut en biografi om spelemannen Sjur Helgeland fra Vossestrand. I 1989 ga Lærum ut biografi om treskjærer og spelemann Magnus Dagestad fra Voss. Lærum arbeidet med å ta vare på minnet etter kunstnerne Knud, Nils og Brynjulf Bergslien.

 Verv og utmerkelser 
 1976: Leiv Kreyberg-prisen
 1978: Anders Jahres medisinske pris for yngre forskarar «for hans eksperimentelle undersøkelser over kontroll av cellevekst og utvikling av kreft»
 1981: innvalgt i Det Kongelige Norske Videnskabers Selskab
 1988: Norges almenvitenskapelige forskningsråds (NAVFs) pris for populær innsats
 1991: innvalgt i Det Norske Videnskaps-Akademi
 1993: Paul Harris Fellow fra Bergenhus
 1994: storridder av Islands Falkeordenen
 1996: kommandør av St. Olavs Orden
 2001: innvalgt i Academia Europaea
 1993: Norges forskningsråd, styreformann
 ?: styremedlem i Norges almenvitenskapelige forskningsråd
 2008: æresdoktor ved Københavns universitet og Carol Davila-universitetet i București
 2007: Meltzerfondets pris for fremragende forskningsformidling – delt med Siri Meyer
 2008: Norges forskningsråds formidlingspris

 Referanser 

 Eksterne lenker 



Kategori:Patologer
Kategori:Norske forskere
Kategori:Norske medisinprofessorer
Kategori:Professorer ved Universitetet i Bergen
Kategori:Medlemmer av Det Norske Videnskaps-Akademi
Kategori:Medlemmer av Det Kongelige Norske Videnskabers Selskab
Kategori:Rektorer ved Universitetet i Bergen
Kategori:Kommandører av St. Olavs Orden
Kategori:Den islandske falkeorden
Kategori:Norges forskningsråds formidlingspris
Kategori:Æresdoktorer ved Københavns Universitet
Kategori:Personer fra Voss kommune
Kategori:Medlemmer av Academia Europaea
Kategori:Personer tilknyttet Haukeland universitetssykehus